Blog – Page 18 – Pretoria.ws
"Hierdie kompetisie is vir enige entrepreneur wat trots is op sy of haar onderneming en dit verder wil uitbou. Ons wil jong én ervare entrepreneurs aanmoedig om deel te neem vir die verskeie bloo…
Dennis Haynes, vermis sedert 1986, word moontlik na 31 jaar opgespoor in Pretoria-Noord
'n Man van Bloemfontein wat in Februarie 1986 spoorloos verdwyn het, is moontlik ná 31 jaar in Pretoria opgespoor. Dennis Haynes was 22 jaar oud toe hy van Bloemfontein na Roodepoort vertrek het vir 'n werksgeleentheid. Sy vrou en eenjarige dogtertjie het in Bloemfontein agtergebly. Dennis het egter nooit teruggekeer nie en sy familie kon hom nie in die hande kry nie. Hy is as vermis by die polisie aangemeld, maar 'n soektog na hom het niks opgelewer nie. Desireé Haynes, Dennis se suster, was baie jonk toe haar broer vermis geraak het. Sy het Vrydag aan Maroela Media gesê dat die familie mettertyd aanvaar het dat hy waarskynlik dood is. "'n Vriendin van my het ses weke terug besluit om bietjie te begin krap. Ons het nie gedink ons sal hom lewend opspoor nie, maar ons wou graag weet watndestyds met hom gebeur het," het Desireé gesê. Desireé se vriendin het 'n Facebook-blad begin waarop sy 'n foto van hom geplaas het en gevra het dat enigiemand wat hom moontlik gesien het …
In die Superrugbyreeks word die laaste groepwedstryde eerskomende naweek gespeel. Daarna sal die spanne bekend wees wat deurdring na die kwarteindronde. Die mootlike permutasies vir die kwarteind lyk tans só:
Intussen het die Lions aangekondig dat Swys de Bruin die hoofafrigter van dié franchise gaan word, ná Johan Ackermann se vertrek. Verskeie sleutelspelers het ook hul kontrakte met die Lions hernieu.
Kom ons loer na van die uitslae tydens gister se aksie op Wimbledon.
In gister se laaste vierde-ronde-wedstryd het (2) Novak Djokovic (Ser) vir Adrian Mannarino (Fra) met 6-2, 7-6 (7-5) en 6-4 geklop.
Die kwarteindwedstryde vir die mans word vandag gespeel.
In die vroue-enkelspel is die vier kwarteindwedstryde gister afgehandel.
Magdalena Rybarikova (Svk) leads (24) Coco Vandeweghe (VSA) 6-3 en 6-3. (14) Garbine Muguruza (Spa) klop (7) Svetlana Kuznetsova (Rus) 6-3 en 6-4. (10) Venus Wi…
Naka-sege laat 'verkramptes' verligtingsug slaak
Die Naka Bulle se sege Saterdag, wat Suid-Afrika se beste oop klub, Rustenburg Impala, uit die wedloop om die Blou Bulle-rugbyunie (BBRU) se Carltonliga geweer het, het heimlik talle rugbylui in die bond 'n groot sug van verligting laat slaak.
Daar word gefluister dat dit 'n groot "probleem" uit die weg geruim het, omdat baie tradisionaliste steeds swaar daaraan sluk dat 'n klub van buite – Impala is 'n Luiperdsklub – die gekoesterde Carltonbeker kan wen.
Naka het ná 'n verbete terugvegpoging met 29-20 gewen, nadat Impala rustyd gerieflik met 20-10 voor was. Die halfeindstryde word Saterdag 22 Julie op Loftus Versfeld-B tussen Tukkies en Centurion (15:00) en Naka en Quins-Bobbies-rugby (17:00) uitgespook.
Buks Burger, Naka se klubbestuurder, sê die manne van die Moot was terdeë bewus daarvan dat hulle, om die halfeindronde te haal, Saterdag met 'n bonuspunt moes wen, en terselfdertyd moes voorkom dat Impala een kry.
"Dit is presies wat hulle op sk…
Pretoria-dieretuin oopgehou deur handjie vol nie-stakende werkers
Die Nasionale Dieretuin in Pretoria sal oop bly ondanks 'n staking van 120 dieretuinwerkers wat lede van die National Trade Union Congress (NTUC) is. Dit is sowat 'n derde van die werkers. Die res van die werknemers hou die dieretuin aan die gang. Craig Allenby, woordvoerder van die dieretuin, sê die dieretuin sal soos gewoonlik oop wees vir besoekers en "daarom is daar geen dringende behoefte aan vrywilligers nie". Sondagoggend het lede van die SAPD by die dieretuin opgedaag om stakende werknemers wat die ingang versper het, uiteen te dryf. "Hulle het nie toestemming gehad ingevolge wetgewing om hier te wees nie," sê Allenby. Die werkers het begin staak nadat geskille oor oortydbetaling nie opgelos kon word nie. Die 120 NTUC-lede het verlede week 'n kennisgewing van voorneme om te staak van die Kommissie vir Versoening, Bemiddeling en Arbitrasie aan die bestuur oorhandig. NTUC dring daarop aan dat werkers oortyd betaal word op 'n Saterdag en Sondag. 'n …
Rustenburg Impala was teen rustyd gerieflik met 20-10 voor, maar die Mootspan het die Goue Bekerhouer (GB) in die tweede helfte tot stistand gespeel om op die ou end met 29-20 te wen.
Wat ander bonde ook al mag sê of glo, die uitslag laat geen twyfel nie dat die Carltonliga die strafste klubreeks in die land is.
Johanna de Vos, wat die Bulle se statistiek op die punte van haar vingers ken, wys daarop dat vyf van die ses spanne in die liga ses uit tien wedstryde gewen het, en bonuspunte deurslaggewend in die bepaling van die puntestand is.
Die oorwinning plaas Naka, die Noorderbonde se Assupol-kampioen, een punt bo Impala in die vierde plek op die punteleer, wat beteken dat hy teen die voorloper, Quins-Bobbies-rugby (QBR), in die halfeindstryd te staan sal kom.
QBR het ontstaan uit 'n samesmelting tussen Pretoria Polisie,…
BBRU-liga: QBR en Naka skok twee kampioene
Die Naka Bulle se puntemakers: Marthinus Hoffman, Francois de Jonge, Jean Grobler, Anton Beswick, Marquit September en Marcel Human. (Foto: Johanna de Vos)
Tussen Quins-Bobbies-rugby (QBR) en die Naka Bulle het hulle Saterdag met twee van die kampioene in die Blou Bulle-rugbyunie se Carlton-A-liga afgereken.
QBR het die internasionale Goue Bekerkampioen, Rustenburg Impala oortuigend met 37-20 geklop (rustyd 25-7); en Naka het die verdedigende Carltonkampioen, Centurion, met 52-22 afgeransel (rustyd 26-17).
Die Varsitybeker-kampioen, die Tukkies, het op sý beurt met 48-0 teen die Dragons gewen (rustyd 19-0).
Die resultaat is dat Centurion van die eerste tot die derde plek op die punteleer gesak het, met QBR nou die voorloper en die Tukkies tweede.
♦ Buks Burger, die klubbestuurder van Naka, sê die wenspan het eerste bloed geruik, en binne enkele minute 'n goeie drie behaal. Teen rustyd was die telling 26-17 in Naka se…
Betonlamppale kom op in Pretoria om diewe te fnuik
Kabeldiewe wat derduisende rande se skade in die stad aangerig het deur lamppale af te saag, die kabels uit te trek en dit dan te verkoop se inkomste gaan drasties afneem. Dit nadat die Tshwane-metro besluit het om die lamppale, wat aanhoudend in Es'kia Mphahlelerylaan (voorheen DF Malan-rylaan) afgesaag word, met betonpale te vervang. Volgens Elmarie Linde, raadslid van wyk 54, het die munisipaliteit tot die besef gekom dat dit nie gaan help om elke keer weer gewone lamppale in te sit nie omdat kabeldiewe eenvoudig net weer sal toeslaan. "Hulle het in Atteridgeville begin met die betonpale en toe gesien hoe uitstekend dit daar werk. Dit is 'n langtermynoplossing wat ook goedkoper uitwerk as die gewone pale," sê Linde. Volgens haar het dit sowat R9 500 gekos om 'n gewone lamppaal te vervang as alles ingereken word. "Die betonpale kos egter tussen R7 000 en R8 000 per paal en spaar ons op die duur baie." Sy verduidelik verder dat die betonpale sowat 2 m diep in…
Centurion-lisensiekantoor gesluit ná rooftog
Die lisensiekantore in Centurion is Woensdag gesluit ná 'n rooftog Dinsdagaand. Daar is verskeie rekenaars en kameras tydens die aanval gebuit. Die Tshwane-metropolisie het in 'n verklaring gesê die kantore is gesluit om die SAPDmtoe te laat om hul ondersoek ongehinderd uit te voer. Volgens die metropolisie en die munisipaliteit sal die kantore Donderdag weer oopwees, maar sal daar slegs beperkte dienste aangebied word. 'n Voorlopige ondersoek dui daarop dat rekenaars, eNaTIS-skerms en ander rekenaartoerusting gesteel is. Sr.supt. Isaac Mahamba, woordvoerder van die Tshwane-metropolisie, het gesê die dienste wat Donderdag beskikbaar sal wees, sluit leerlinglisensies, praktiese toeste vir bestuurslisensies en die afhaal van nuwe lisensiekaarte in. "Daar sal tot verdere kennisgewing geen lisensiehernuwingsversoeke verwerk word nie. Mense kan in die tussentyd Akasia en Bronkhorstspruit se lisensiekantore besoek vir dié diens," het Mahamba gesê.
Die bewaring en beskerming van monumente in Suid-Afrika is 'n kwessie wat die burgerregte-organisasie AfriForum na aan die hart lê.
In dié boek is dit duidelik dat Grobler geen moeite ontsien het om by bekende en minder bekende monumente uit te kom nie. Dit vertel van groot geskiedkundige gebeurtenisse en keerpunte in die land se geskiedenis.
Grobler het onder meer gereis op die spoor van die Voortrekker Carel Trichardt deur Mpumalanga en in KwaZulu-Natal het hy die slagvelde van die Anglo-Zoeloeoorlog besoek. In die Vrystaat maak hy 'n draai by die oorblyfsels van twee konsentrasiekampe en in Limpopo kom hy op die Long Tom-oorlogskanon af. Hy werp ook meer lig op monumente wat opgerig is vir mense soos Nelson Mandela, Jan Smuts, Steve Biko en die Portugese ontdekkingsreisigers.